钦定古今图书集成/理学汇编/学行典/第083卷 > 礼记 > 《杂记下》
## 钦定古今图书集成/理学汇编/学行典/第083卷 > 礼记 > 《杂记下》

君子有三患：‘未之闻，患弗得闻也；既闻之，患弗得学
也；既学之，患弗能行也’。

〈大全〉严陵方氏曰：“‘弗闻则无由知，弗学则无由能，弗由则无由至。道始于闻而知，中于学而能，卒于行而至。虽然，闻之矣而不能学，则与无闻同；学之矣而不能行，则与不学同，故君子每以是为患焉。昔舜居深山，闻一善言则若决江河，沛然莫之能御，此其至也；子路有闻未之能行，唯恐有闻’，又其次也。若冉求对孔子”以非，不说子之道，力不足也，岂知所谓闻而能学乎？齐王欲孟子“姑舍尔所学而从我”，岂知所谓学而能行乎？